31998R2702
L 344/102
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕО) № 2702/98 НА КОМИСИЯТА
от 17 декември 1998 година
относно техническия формат на предаването на структурна бизнес статистика
(текст от значение за ЕИП)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕО, Евратом) № 58/97 на Съвета от 20 декември 1996 г. (1) относно структурната бизнес статистика, и по-специално член 12 viii) от него,
като има предвид, че Регламент (ЕО, Евратом) № 58/97 на Съвета установи обща рамка за изготвянето на статистика на Общността за структурата, дейността, конкурентоспособността и производителността в Общността;
като има предвид, че е необходимо да се определи техническият формат за предаване на структурната бизнес статистика;
като има предвид, че предвидените мерки са в съответствие със становището на Статистическия програмен комитет,
ПРИЕ НАСТОЯЩИЯТ РЕГЛАМЕНТ
Член 1
Техническият формат, посочен в член 9 от Регламент (ЕО, Евратом) № 58/97 относно структурната бизнес статистика, е определен в приложението към настоящия регламент.
Член 2
Държавите-членки прилагат този формат за данните относно референтната 1996 година и следващите години.
Член 3
Настоящият регламент влиза в сила на двадесетия ден след публикуването му в Официален вестник на Европейските общности.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 17 декември 1998 година.